Lars Lunde

Lars Lunde (født 20. mai 1997) er en norsk mellom- og langdistanseløper som konkurrerer på gateløp, baneløp, motbakkeløp og terrengløp. Han representerer friidrettsklubben Stord IL.

Lunde har (per 2023) ni NM-gull i aldersbestemte klasser, u20 NM-gull på NM i stafetter i 2013, u23 NM-gull på NM i halvmaraton i 2018 og bronse på 800 meter i NM innendørs i 2016 . I 2015 representerte han Norge på 5000m i u20 EM i Eskilstuna, Sverige og ble nummer 17 av 27 deltakere . I 2019 representerte han Norge på 3000m hinder i U23-EM i Gävle, og ble nummer 24 av 31 deltakere.. I 2016 satte han kretsrekord i klassen U20 i Hordaland på innendørs-distansen en engelsk mile (1609 meter) .

 Idrettskarriere 
I 2015 representerte han Norge på 5000 meter i U20-EM i Eskilstuna i Sverige. På Världsungdomsspelen i Gøteborg vant han 5000m med tiden 14.40.72, som var godt under kvalifiseringskravet til U20 EM (som var på 14.45.00). Under NM innendørs i Steinkjer fikk han 6. plass på 3000 m og 9. plass på 1500 m. I NM i halvmaraton fikk han bronse i klassen U20. Han deltok også i flere gateløp, og vant blant annet «Fitjardalten» med ny løyperekord, samt «Stordløpet».

I 2016 deltok han på NM innendørs i Bærum og fikk bronse på 800m og 7. plass på 1500m. På Pingvinlekene vant han en engelsk mile (1609m) på ny u20 kretsrekord i Hordaland med tiden 4.22.78. På Världsungdomsspelen i Gøteborg vant han 1500 m i klassen U20. Han deltok på flere gateløp og vant Bergen City Maraton-stafetten med Beerenberg, Stord rett opp på ny løyperekord u20, Tour de Stord U20 på ny sammenlagt-rekord, Bruløpet på ny løyperekord, Midfjellet halvmaraton på ny løyperekord, Langs Åkrafjorden, Sluseløpet og Fitjardalten på ny løyperekord. 

I 2017 deltok han på flere gateløp og vant Bruløpet , Stordløpet , Langs Åkrafjorden, Fitjardalten og Karmøy maraton 10 km. 

I 2018 vant han kretsmesterskapet i Hordaland på 5000 m og 10 000 m. På NM innendørs i Bærum fikk han 9. plass på 3000 m, og 10. plass på 1500 m. På utendørs NM fikk han 13. plass på 10 000 m. På Framolekene vant han 1500 m. Han deltok på flere gateløp og vant Bergen City Maraton stafetten med Beerenberg på ny løyperekord, Sentrumsløpet 10 km i Oslo M20-22, Bruløpet på ny løyperekord, Sunnhordland maraton 10 km på ny løyperekord, 5149 Fitjar på ny løyperekord, Knarvikmila 5 km, Sluseløpet på ny løyperekord, Aibelsprinten, Langedalen opp på ny løyperekord  og Fitjardalten på ny løyperekord. På Norgesmesterskapet på halvmaraton i Stavanger fikk han 4. plass totalt og 1. plass i menn U23. Han fikk også 2. plass på Langs Åkrafjorden og Djupadalten og 4. plass på 3-sjøersløpet.

I 2019 representerte han Norge på 3000m hinder i u23 EM i Gävle, Sverige. Under Pingvinlekene vant han DNB 1500 m-løpet, og under Världsungdomsspelen i Gøteborg fikk han bronse på 3000m hinder med tiden 9.08.31, som var under kvalifiseringskravet til U23-EM (som var på 9.10.00).  Han deltok på mange gateløp og vant samtlige løp. Winterrun Bergen på ny løyperekord, Sunnhordland maraton 10km på ny løyperekord, Langs Åkrafjorden, Stavanger maraton 5km på ny løyperekord, Stordløpet 6km på ny løyperekord, Djupadalten, Fitjardalten på ny løyperekord og Karmøy maraton 10km. Han forbedret også Oddmund Roalkvams 29 år gamle løyperekord på Tysdagstrimmen.

 Referanser 

Kategori:Norske mellomdistanseløpere
Kategori:Norske langdistanseløpere
Kategori:Fødsler i 1997